Audrius Bružas

Audrius Bružas (g. 1979 m. gruodžio 1 d. Klaipėdoje) – Lietuvos teatro, kino ir televizijos aktorius.

Biografija 
Gimė Klaipėdoje, muzikantų šeimoje, bet augo Molėtų rajone. Balio Dvarionio muzikos mokykloje baigė gitaros kursą, o 1998 m. įstojo į Lietuvos muzikos akademiją ir pateko režisieriaus Rimo Tumino vadovaujamą aktorių kursą. 2004 m. įgijo aktorinio meistriškumo magistro diplomą. Po studijų R. Tuminas jį priėmė dirbti į Vilniaus Mažąjį teatrą. 

A. Bružas įgarsina animacinius filmukus, vaidina epizodinius vaidmenis, taip pat veda renginius.

Vaidmenys teatre 
 Triufaldino, arba Dviejų ponų tarnas – Viešbučio tarnas, 2002 m.
 Švelnumas – Elas, 2003 m.
 Madagaskaras – Lietuvis, 2004 m.
 Revizorius – Chlestakovas, 2004 m.
 Trys seserys – Andrėjus, 2005 m.
 Kitas kampas – improvizuotojas, 2009 m.

Improvizacinė veikla 
 Dalyvavo televizijos improvizacijų šou „Pagauk kampą“
 Improvizuoja spektaklyje „Kitas kampas“.
 Veda improvizacijos kursus jaunimui.

Vaidmenys kine ir televizijoje 
 Nepatyręs, 2015 m.
 Ponas Pimpis, 2005 m.
 Lietuviškos grožybės, 2005 m.
 Garbės kuopa, 2007 m.
 Gedimino 11, 2010 m.

Televizijoje 
 Dalyvavo televizijos improvizacijų šou „Pagauk kampą“ (LTV).
 2009 m. kartu su grupės „69 danguje“ vokaliste Karina Krysko dalyvavo LNK muzikiniame šou „Žvaigždžių duetai 3“.
 2009 m. vedė realybės šou Iššūkis: Mis Lietuva (Lietuvos ryto TV).
 Nuo 2009 m. filmuojasi parodijų laidoje „Dar pažiūrėsim“ (TV3).
 Nuo 2011 m. veda laidą „Gongo gangas“ (Lietuvos ryto TV).#
 2020 m. Leo ir Bružo nuotykiai Madagaskare (LNK TV)

Nuorodos 
 Aktorius iš prigimties Interviu su A. Bružu

Šaltiniai 

Lietuvos aktoriai
Lietuvos laidų vedėjai